**EGYÜTTMŰKÖDÉSI MEGÁLLAPODÁS**

**– védőnői tevékenység ellátásával összefüggésben –**

amely létrejött egyrészről

## **Budapest Főváros II. Kerületi Önkormányzat**

székhely: 1024 Budapest, Mechwart liget 1.

adószám: 15735650-2-41

ÁHTI azonosító: 745213

képviseletében: Örsi Gergely Ferenc polgármester

(a továbbiakban: Önkormányzat)

és

**Észak-budai Szent János Centrumkórház**

székhely: 1125 Budapest, Diós árok 1-3.

adószám: 15490359-2-43

ÁHTI azonosító: 750673

képviseletében: Dr. Ralovich Zsolt főigazgató

(a továbbiakban: Kórház)

(Önkormányzat és Kórház együttesen: Felek) között az alulírott helyen és időben.

**PREAMBULUM**

Felek rögzítik, hogy az egyes egészségügyi tárgyú törvények módosításáról szóló 2022. évi LXXIII. törvénnyel módosított, az egészségügyi alapellátásról szóló 2015. évi CXXIII. törvény (a továbbiakban: Eatv.) vonatkozó rendelkezései alapján az Önkormányzat által végzett védőnői ellátás biztosítására vonatkozó feladat ellátására 2023. július 1. napjától a Kórház, mint az érintett védőnői körzet tekintetében illetékes irányító vármegyei intézmény köteles.

Az Eatv. 2023. július 1. napjától hatályos 6/B. §-a alapján a Kórház az Önkormányzattal együttműködésben gondoskodik a védőnői ellátásról. Az Eatv. 23. § (1)-(3) bekezdései alapján a védőnő és védőnői ellátás körében tevékenységeket ellátó személy 2023. július 1. napjától a Kórházzal fennálló egészségügyi szolgálati jogviszonyban foglalkoztatható, valamint a 2023. július 1. napja előtt az Önkormányzat által egészségügyi szolgálati jogviszonyban foglalkoztatott védőnő és védőnői ellátás körében foglalkoztatott személy tekintetében a munkáltatói jogokat 2023. július 1. napjától a Kórház gyakorolja. Az egészségügyi szolgálati jogviszonyban foglalkoztatott védőnő jogviszonyát a munkáltatói jogutódlás nem érinti, azt folyamatosnak kell tekinteni.

Felek rögzítik, hogy 2023. július 1. napját megelőzően az Önkormányzat által foglalkoztatott védőnő és védőnői ellátás körében feladatot ellátó személy a védőnői feladatok ellátásán túlmenően aktív szerepet vállalt az Önkormányzat által a lakosság részére végzett prevenciós-, illetőleg egészségmegőrző tevékenység ellátásában.

Felek rögzítik, hogy a Kórház a védőnő és védőnői ellátás körében foglalkoztatott személyek részére illetményt és illetményen felüli díjat illetőleg támogatást az egészségügyi szolgálati munkaszerződés, továbbá a vonatkozó hatályos jogszabályi rendelkezések alapján jogosult fizetni, illetőleg adni. Az egészségügyi szolgálati jogviszonyról szóló 2020. évi C. törvény végrehajtásáról szóló 528/2020. (XI. 28.) Korm. rendelet 26-27. §-a alapján a Kórházzal egészségügyi szolgálati jogviszonyban álló személyek részére járó illetményen felüli díjakat, támogatásokat, azok feltételeit és mértékét az országos kórház-főigazgató jogosult megállapítani. Az országos kórház-főigazgató jelen szerződés létrejötte napján hatályos 1/2021. (XII.29.) OKFŐ utasítása alapján, az egészségügyi szolgálati jogviszonyban álló személy részére illetményen felüli díj – így különösen illetménykiegészítés, jutalom jogcímén -, továbbá visszatérítendő és vissza nem térítendő támogatás abban az esetben nyújtható, ha a Kórház a költségvetésében ennek nyújtására fedezettel rendelkezik.

A fentiek alapján, az Önkormányzat területén élő lakosság részére nyújtott védőnői ellátás kiemelt színvonalának fenntartása, és az Önkormányzat által végzett prevenciós- illetőleg egészségmegőrző tevékenység hatékony ellátása érdekében - a Felek szerződést kívánnak kötni az alábbiak szerint:

1. Felek megállapodnak, hogy az Önkormányzat területén élő lakosság részére nyújtott védőnői ellátás magas színvonalának fenntartása továbbá, hogy az Önkormányzat által végzett prevenciós- illetőleg egészségmegőrző tevékenység hatékony ellátása érdekében együttműködnek.
2. A Kórház vállalja, hogy jelen szerződés szerinti együttműködés keretében, a Felek által esetileg írásban egyeztetett részletes feltétek mentén biztosítja az Önkormányzat területén feladatot ellátó védőnők és védőnői ellátás körében foglalkoztatott személyek részvételét az Önkormányzat által szervezett, illetve végrehajtott prevenciós- ideértve a II. kerületi újszülöttek köszöntésében való közreműködést - és egészségmegőrző programok megvalósításában.
3. Az Önkormányzat vállalja, hogy az Önkormányzat területén feladatot ellátó védőnő és védőnői ellátás körében foglalkoztatott személy részére illetményen felüli díj, illetőleg visszatérítendő és vissza nem térítendő támogatás nyújtása céljából 2023. július 1. és december 31. közti időszakra a 2023. I. félévi tényadattal megegyező ősszegű működési célú pénzeszközt (a továbbiakban: Pénzeszköz) ad át a Kórház részére, utólagos elszámolási kötelezettséggel. Ezt követően az Önkormányzat által vállalt Pénzeszköz mértékéről, összegszerűségéről és annak átadásáról az Önkormányzat a mindenkori költségvetési rendeletében dönt.
4. A Kórház a Pénzeszközt az átadást követő fél éven belül, kizárólag az Önkormányzat területén feladatot ellátó védőnők és védőnői ellátás körében foglalkoztatott személyek részére, a Kórházzal fennálló egészségügyi szolgálati jogviszony keretében a vonatkozó jogszabályok, illetőleg az országos kórházi-főigazgató vonatkozó utasításai szerinti jogcímen és feltételekkel, illetményen felüli díj, illetőleg támogatás nyújtása céljára jogosult felhasználni.
5. A Kórház a Pénzeszköz jelen szerződés szerinti célra történő felhasználását utólag, a felhasználási időszakot követő 45 napon belül Pénzeszköz felhasználására vonatkozó tételes kimutatás megküldése útján köteles elszámolni az Önkormányzat felé.
6. Amennyiben a Pénzösszeg felhasználásának elszámolására a jelen szerződés szerinti határidőben nem kerül sor a Kórház 30 napon belül a Pénzösszeg visszafizetésére köteles. Amennyiben a Pénzösszeg részbeni felhasználása kerül elszámolásra, a Kórház 30 napon belül a Pénzösszeg elszámolással nem érintett részének visszafizetésére köteles.
7. Az átadott Pénzeszköz elszámolásának szakmai felülvizsgálatát az Önkormányzat részéről Gazdasági Igazgató végzi.
8. A jelen szerződés szerinti kifizetések a Felek részéről banki átutalással kerülnek folyósításra
9. a Kórháznak a Magyar Államkincstárnál vezetett [\*] számú folyószámlájára
10. az Önkormányzatnak a ………………………………. vezetett [\*] számú folyószámlájára
11. Bármelyik fél felelősséggel tartozik és köteles megtéríteni a másik félnek minden olyan kárt, amely azzal kapcsolatban merül fel, hogy az egyik fél megszegte a jelen szerződésből fakadó bármely kötelezettségét vagy a jelen szerződésben adott szavatossági és egyéb nyilatkozatai valótlannak bizonyultak.
12. Felek rögzítik, hogy jelen szerződés 2023. július 1. napján lép hatályba és határozatlan időtartamra szól.
13. Jelen szerződést a Felek közös megegyezés alapján, írásbeli megállapodással módosíthatják vagy megszüntethetik. Bármelyik Fél jogosult jelen szerződést 60 napos felmondási idővel, indokolás nélkül felmondani. Felek megállapodnak, hogy az Önkormányzat jelen szerződés azonnali hatályú felmondásra jogosult amennyiben a Kórház a Pénzeszközt jelen szerződésben foglalt céloktól eltérően használja fel.
14. Felek kötelezik magukat, hogy a jelen szerződés hatálya alatt egymással együttműködnek, egymás feladatainak teljesítését kölcsönösen segítik és minden, a feladatok maradéktalan ellátásához szükséges információt egymás számára biztosítanak. Felek vállalják, hogy jelen szerződés teljesítése során folyamatosan tájékoztatják egymást a szerződés teljesítéséről és az ahhoz kapcsolódó körülményekről, illetve egyeztetnek minden olyan esemény tekintetében, amely a jelen szerződésben foglaltak teljesítésére hatással lehet.
15. Felek a jelen szerződés teljesítésével kapcsolatos közleményeiket (értesítés, nyilatkozat) személyesen, ajánlott levélben, e-mailen vagy telefonon juttatják el egymáshoz. A telefonon közölt közleményt e-mailben vagy ajánlott levélben meg kell erősíteni Az értesítésben foglaltak akkor lépnek érvénybe, amennyiben azt – igazoltan – kézbesítették. Az e-mailben közölt közleményeket az átvétel igazolásának érdekében – továbbítás előtt – a Feleknek olvasási igazolás kérésével kell ellátniuk. Felek megállapodnak, hogy a jelen Szerződés teljesítési körén kívüli, a jelen Szerződéssel összefüggő lényeges nyilatkozataikat tértivevényes ajánlott levélben közlik egymással, azzal, hogy a közlés időpontja a tértivevényen igazolt átvétel napja. Amennyiben a levél „nem kereste”, „az átvételt megtagadta” vagy „ismeretlen helyre költözött” postai értesítéssel érkezik vissza, ez esetben a levél a postai kézbesítés második megkísérlésének napját követő 5. (ötödik) munkanapon kézbesítettnek tekintendő.
	1. A Felek rögzítik, hogy a Felek kapcsolattartói az alábbi személyek:

|  |  |
| --- | --- |
| Az Önkormányzat kapcsolattartója:Név: [\*] |  |
| Telefon: [\*] |  |
| E-mail: [\*] |  |

A Kórház kapcsolattartója:

Humánpolitikai kérdésekben: Szakál Dóra főosztályvezető

 e-mail: szakal.dora@janoskorhaz.hu; tel: 06 1 458 4500 /4366 mellék

Egyéb kérdésekben: Molnár Beatrix ápolási igazgató;

email: apig@janoskorhaz.hu; tel: 06 70 450 8127

13.2. A kapcsolattartó személy adataiban bekövetkező változás esetén a jelen szerződés módosítása nem szükséges, azonban a Felek kötelesek a kapcsolattartó személyek adataiban bekövetkező változásról a másik felet haladéktalanul írásban értesíteni.

1. Felek kölcsönös kötelezettséget vállalnak arra, hogy a jelen megállapodással és annak teljesítésével összefüggésben tudomásukra jutott valamennyi üzleti és egyéb adatot vagy információt titokként kezelnek. Ezen adatokat és információkat a másik Fél előzetes, kifejezett hozzájárulása hiányában semmilyen formában sem közvetve, sem közvetlenül nem tárják fel harmadik személyek részére. A titoktartási kötelezettség a jelen megállapodás megszűnését követően is korlátlan ideig terheli a feleket. A titoktartási kötelezettség és korlátozás nem vonatkozik a Feleket jogszabály alapján terhelő adatközlési kötelezettség teljesítésére, valamint Felek irányító illetőleg döntéshozó szervei, valamint működésüket vagy gazdálkodásukat ellenőrző szervek képviselői, továbbá a Felek jogi, számviteli vagy más szakmai tanácsadói részére történő szükséges és megengedett mértékű adatközlésre.
2. Felek kötelezik magukat arra, hogy védik és megőrzik a jelen szerződés teljesítése során tudomásukra jutott személyes adatokat, és minden erőfeszítést megtesznek annak érdekében, hogy azok megfelelő védelmét biztosítsák. A felek a szerződéssel összefüggésben kezelt személyes adatokat kizárólag a cél eléréséhez szükséges mértékben és ideig, a megfelelő jogalap rendelkezésre állása esetén kezelik. A felek képviselői, a szerződés teljesítésében közreműködő személyek és a kapcsolattartók adatait az Európai Parlament és a Tanács (EU) 2016/679 Rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (2016. április 27.) rendelkezései szerint kezelik és biztosítják az érintettek megfelelő tájékoztatását.
3. Jelen szerződés bármely pontjának érvénytelensége nem hat ki jelen szerződés egészére, az nem érinti jelen szerződés egyéb rendelkezéseinek érvényességét, kivéve, ha a Felek az érintett rendelkezések nélkül a jelen szerződést nem kötötték volna meg. Felek jóhiszeműen együttműködnek annak érdekében, hogy az ilyen rendelkezést mindkét Fél számára elfogadható, érvényes rendelkezéssel helyettesítsék.
4. Amennyiben a szerződés teljesítése során a Felek között vita merülne fel, azt elsődlegesen megkísérlik peren kívül, közös megegyezéssel rendezni.
5. Felek nyilatkoznak, hogy a nemzeti vagyonról szóló 2011. évi CXCVI. törvény szerinti átlátható szervezetnek minősülnek.
6. Jelen szerződésben nem szabályozott kérdésekben a hatályos magyar jogszabályok az irányadóak.
7. Jelen szerződés Az Önkormányzat részéről történő megkötésére felhatalmazást a Budapest Főváros II. Kerületi Önkormányzat Képviselő-testületének …/2023.(VII.19.) képviselő-testületi határozata biztosít.
8. Jelen szerződés [\*] egymással mindenben megegyező példányban készült, melyből [\*] példány az Önkormányzatot, 2 példány a Kórházat illeti.
9. Felek jelen szerződést elolvasták, annak szövegét közösen értelmezték, tartalmát megértették, és mint akaratukkal mindenben egyezőt helybenhagyólag aláírják.

|  |  |  |  |  |  |  |
| --- | --- | --- | --- | --- | --- | --- |
|

|  |  |
| --- | --- |
| Budapest, 2023. [\*] |  |
| **Budapest Főváros II. Kerületi Önkormányzat**Örsi Gergely FerencpolgármesterPénzügyileg ellenjegyzem:[\*], 2023. [\*][\*][\*] |  |

 |

|  |
| --- |
| Budapest, 2023. [\*] |

**Észak-budai Szent János Centrumkórház** Dr. Ralovich ZsoltfőigazgatóPénzügyileg ellenjegyzem:Budapest, 2023. [\*]Bakonyi-Szabó Krisztinagazdasági igazgató |